Կիկո Միձուհարա

Կիկո Միձուհարա (ճապ.՝ 水原 希子 Միձուհարա Կիկո, ի ծնե անուն՝ Օդրի Կիկո Դանիել, ), ճապոնա-ամերիկացի մոդել, դերասանուհի, երգչուհի և դիզայներ, ով ունի կորեական արմատներ։ Ճապոնիայում ապրել է դեռևս փոքր հասակից։ Աշխատում է այնպիսի մոդելների հետ, ինչպիսիք են՝ Angelababy-ն, Էիմի Կուրոդան և Հու Բինը։

Կիկո Միձուհարան իր մոդելային կարիերան սկսել է քսան տարեկանում՝ մասնակցելով Seventeen ամսագրի մրցույթին, որտեղ ընթերցողները ընտրում էին ամսագրի նոր դեմքերին։ Հետո, որպես մոդել նա պայմանագիր կնքեց ViVi և MAQUIA ամսագրերի հետ։ 2010 թվականին հանդես է եկել, որպես դերասան՝ «Նորվեգիական անտառ» ֆիլմում։ Այդ ֆիլմից հետո նա նկարահանվել է ճապոնական «Yae No Sakura», «Shitsuren Chocolatier» և «Nobunaga Concerto» դրամաներում։ 2011 և 2013 թվականներին, նա որպես երգչուհի համագործակցել է Թովա Թեիի հետ՝ «The Burning Plain» և M-Flo-ի «No Way» երգերի ձայնագրության ժամանակ։ Բացման միջոցառումներին նա Ռիհաննայի և Բեյոնսեի հետ կատարել է դուետներ։ 2ե014 թվականին նա դարձել է «Business of Fashion 500: The People Shaping the Global Fashion Industry» նախագծի անդամ։

Վաղ կյանք
Նրա հայրը ամերիկացի է, իսկ մայրը զաինիչի՝ Ճապոնիայի կորեացի։ Նա ծնվել է Դալաս քաղաքում, ապա երկու տարեկանում ընտանիքի հետ տեղափոխվել է Ճապոնիայի Կոբե քաղաք։ Նա ունի կրտսեր քույր՝ Էշլի Յուկա Դանիելը, ով նրանից չորս տարով փոքր է։ Քույրը նույնպես մոդել է։ Երբ Կիկոն 13 տարեկան էր, նրա ծնողները բաժանվեցին և հայրը վերադարձավ ԱՄՆ։

2003 թվականին մասնակցել է Seventeen ամսագրի մրցույթին և հաղթել է։ 16 տարեկանում միայնակ տեղափոխվել է Տոկիո։ 2007 թվականի հուլիսին դարձել է ViVi նորաձևության ամսագրի մոդել։

Կարիերա

Մոդել
2008-ից 2010 թվականները Կիկո Միձուահարան եղել է Tokyo Girls Collection-ի մոդել։ Միջազգային հայտնիություն ձեռք է բերել 2014 թվականին՝ The Paris Collections-ին մասնակցելով։ Նույն տարում բրիտանացի դիզայներ Նասիր Մաժարի կողմից հրավիրվել է Լոնդոն՝ նորաձևության շաբաթ միջոցառման ժամանակ քայլել իր S/S հավաքածուի համար, նաև համագործակցել է դիզայներ Ջերեմի Սկոտի հետ իր Moschino հավաքածուն ցուցադրելու համար՝ Միլանի նորաձևության շաբաթի ժամանակ։ Նա Վենետիկում մասնակցել է Նիկոլա Ֆորմիչետի Դիզելի նոր հավաքածուի ցուցադրմանը։

Դերասան
2010 թվականին Միձուհարան առաջարկ ստացավ նկարահանվել Թրան Ան Հունի «Նորվեգիական անտառ» ֆիլմում, այդ ֆիլմում նաև նկարահանվում էին Կենիչի Մացույաման և Ռինկո Կիկուչին։ 2012 թվականին Միկա Նինագավայի «Helter Skelter» ֆիլմում խաղացել է երկրորդական դեր։ Այդ ֆիլմը հիմնված էր Կյոկո Օկազակիի նույնանուն մանգայի վրա։ Նույն տարում նա երկորդական դեր է խաղացել Տոշիակի Տոյոդայի «I'm Flash!» ֆիլմում։ Կազունարի Նինոմիյայի հետ խաղացել է Կեիշի Օտոմոյի «Platinum Data» ֆիլմում։ 2014 թվականին նա խաղացել է կախարդ բժշկի դեր՝ «Խաբիր ֆիլմին. Վերջին փուլ» ֆիլմում, որտեղ նա խոսել է մալայերեն, քանի որ ֆիլմը նկարահանվել է Մալայզիայի Կուչինգ քաղաքում։ 2014 թվականի հուլիսին Միձուհարան ասաց, որ «Տիտանների գրոհը» ֆիլմը կհեռարձակվի 2015 թվականի ամռանը։

2013 թվականին Միձուհարան խաղացել է ճապոնական «Yae No Sakura» հեռուստատեսային դրամայում։ 2014 թվականին խաղացել է «Shitsuren Chocolatier» և «Nobunaga Concerto» դրամաներում։

Դիզայներ
Միձուհարան 2013 թվականին առաջին անգամ համագործակցել է դիզայներական կազմակերպությունների հետ և ցուցադրել իր գարնանային հավաքածուն։ Հավաքածուն ստեղծելուց ոգեշնչվել է Փարիզի 1920-ականների ոճից։ Նույն տարում ներկայացրել է F/W հավաքածուն, որն անվանել է «Bad Girl of the 90s», այդ հավաքածուն կրել են հայտնի երգչուհիներ Բեյոնսեն, Ռիհաննան և ուրիշներ։ Միձուհարան նաև թողարկել է գլխի զարդարանքների հավաքածու։ 2014 թվականին թողարկել է իր գարուն-ամառ Girlfriend of the Rockstar հավաքածուն, այդ նույն տարում նաև թողարկել է աշուն-ձմեռ Disco Bowling հավաքածուն, որի ստեղծման համար ոգեշնչվել է 1980-ականների ոճից։

Ֆիլմագրություն

Ֆիլմեր
 «Նորվեգիական անտառ» (2010)
 «Helter Skelter» (2012)
 «I'm Flash!» (2012)
 «Platina Data» (2013)
 «Խաբիր ֆիլմին. Վերջին փուլ» (2014)
 «Տիտանների գրոհը» (2015)
 «Տիտանների գրոհը. Աշխարհի վերջ» (2015)
 «Kōdai-ke no Hitobito» (2016)
 «Nobunaga Concerto» (2016)
 «Okuda Tamio ni Naritai Boy» (2017)

Հեռուստատեսային դրամաներ
 «Yae No Sakura» (2013)
 «Shitsuren Chocolatier» (2014)
 «Nobunaga Concerto» (2014)
 «Kokoro ga Pokitto ne» (2015)
 «Kazoku no Katachi» (2016)

Սկավառակագրություն

Համագործակցություններ
 Թովա Թեի – «The Burning Plain»՝ «Sunny» ալբոմից (2011)
 M-Flo – «No Way»՝ «Neven» ալբոմից (2013)

Մատենագրություն
 Kiko (2010)
 Girl (2012)
 Kiko Mizuhara Model and Actress Fashionable Selby by Todd Selby, Abrams, New York, (2014)
 A Winter Diary by Julien Levy, New York, (2014)

Ծանոթագրություններ

Արտաքին հղումներ 
 
 Կիկո Միձուհարայի սկավառակագրությունը Discogs կայքում
 
 Kiko Mizuhara in Business of Fashion: The People Shaping the Global Fashion Industry in 2014 

Ճապոնացի դերասանուհիներ
Ճապոնացի երգչուհիներ
Ամերիկացի մոդելներ
Ճապոնացի դիզայներներ
Ամերիկացի կինոդերասանուհիներ